На основу члана 27. став 5. и члана 135. став 2. Закона о стечају ("Сл. Гласник РС", бр. 104/2009, 99/2011 - др. закон, 71/2012 – одлука УС, 83/2014, 113/2017, 44/2018 и 95/2018), као и поглавља III и VIII Националног стандарда о начину и поступку уновчења имовине стечајног дужника - Национални стандард број 5. („Сл. Гл. РС“ бр. 62/2018), Раица Милићевић, као стечајни управник стечајног дужника:  

ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА
за
вршење услуга процене вредности имовине стечајног дужника
 
Проценитељ ће:
· Извршити процену вредности имовине стечајног дужника;
· Извршити процену целисходности продаје целокупне имовине или имовинске целине стечајног дужника или продаје стечајног дужника као правног лица у односу на продају појединачне имовине стечајног дужника. Наведеном проценом целисходности продаје ће се одредити одговарајући део купопродајне цене на којем разлучни, односно заложни поверилац има право приоритетног намирења у складу са чланом 133. став 12. Закона о стечају;
све у складу са Међународним стандардима финансијског извештавања.
 Одабир најбољег понуђача ће извршити Одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.
Заинтересовани понуђачи, односно њихови овлашћени представници, могу добити детаљне информације за израду понуде са свим предвиђеним условима на адреси стечајног управника Раица Милићевић, Цара Душана број 54, ПЦ Душанов базар, спрат 1, локал 119, 18000 Ниш или путем e-maila:  raica.milicevic@gmail.com, уз претходну најаву телефоном на број 063 456 320.
 	Затворене понуде за вршење услуга процене могу се доставити најкасније 13.07.2020. године до 15 часова, на адресу стечајног управника Раица Милићевић, Цара Душана број 54, ПЦ Душанов базар, спрат 1, локал 119, 18000 Ниш, стечајни управник Раица Милићевић, са назнаком ПОНУДА – пружање услуга процене вредности – НЕИМАР ПРОЈЕКТ – У СТЕЧАЈУ. 
 	Напомена: само понуде достављене од стране проценитеља са лиценцом ће се узети у разматрање.
 	Понуда треба да садржи: квалификације и референце понуђача, рок у коме ће процена бити урађена, цену са посебно исказаним ПДВ-ом, динамику плаћања.
У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.

У Нишу, дана 01.07.2020. године 
Стечајни управник
Раица Милићевић

